রবীন্দ্রভারতী বিশ্ববিদ্যালয়ের গেট খুলতে হবে অবিলম্বে, কড়া নির্দেশ হাইকোর্টের!

কলকাতা: রবীন্দ্রভারতী বিশ্ববিদ্যালয়ের ( Rabindra Bharati University ) জোড়াসাঁকো ও বিটি রোড ক্যাম্পাসের বন্ধ গেট অবিলম্বে খুলে দেওয়ার নির্দেশ দিল কলকাতা হাইকোর্ট ( Kolkata High Court )। উপাচার্যের প্রবেশে যেন কোনও বাধা না আসে, তা নিশ্চিত করতেই মঙ্গলবার বিচারপতি বিশ্বজিৎ বসু রাজ্য প্রশাসনকে এই নির্দেশ দেন। পাশাপাশি, বিশ্ববিদ্যালয় চত্বরে শান্তিশৃঙ্খলা বজায় রাখতে গিরিশ পার্ক থানার পুলিশকে উপযুক্ত নিরাপত্তার ব্যবস্থা করারও নির্দেশ দেওয়া হয়েছে।

আরও পড়ুন: সেন্ট জেমস কোর্টে মমতা

বিচারপতি বসু সাফ জানিয়ে দিয়েছেন, উপাচার্যের ক্যাম্পাসে প্রবেশ করতে কোনও অসুবিধা হলে প্রশাসনকে তার দ্রুত সমাধান করতে হবে। যদিও বিটি রোড ক্যাম্পাসের বিষয়ে চূড়ান্ত সিদ্ধান্ত গৃহীত হয়নি, আগামীকাল বুধবার আদালতে এই বিষয়টি পুনরায় উত্থাপন করার নির্দেশ দিয়েছেন তিনি।

বিশ্ববিদ্যালয়ের জোড়াসাঁকো ক্যাম্পাসের নিরাপত্তা আধিকারিক আগেই থানায় অভিযোগ দায়ের করেছিলেন, যার ভিত্তিতে হাইকোর্ট এই কড়া নির্দেশ দেয়। প্রশাসনের তরফে দ্রুত পদক্ষেপ নেওয়া হবে কি না, সেই দিকেই এখন নজর রয়েছে সকলের।

দেখুন আরও খবর: